Landsretten stadfæster byrettens afgørelse vedrørende salær
Ret: Østre Landsret (2. instans)
Faggruppe: Civilsag — Gruppesøgsmål
Sagsemner: Retspleje og civilproces;

ØSTRE LANDSRET
RETSBOG

Den 1. marts 2021 holdt Østre Landsret møde i retsbygningen i København K.

Landsdommerne Louise Saul, Beth von Tabouillot (kst.) og Lise Troelsen (kst.)
behandlede sagen.

Sag BS-3818/2021-OLR
(13. afdeling)

Advokat Morten Bjerregaard Nielsen påkærer salærfastsættelse i sagen

Foreningen Hellerup Finans Investor
(advokat Brian Hebel Andersen)

mod

BDO Statsautoriseret Revisionsaktieselskab
(advokat Søren Halling-Overgaard)

og

Indkærede 2, tidligere Sagsøgte 2
(advokat Morten Bjerregaard Nielsen)

Ved retsbog af 13. januar 2021 har Københavns Byret (sag BS-36569/2019-
KBH) bestemt, at salæret til den for Indkærede 2, tidligere Sagsøgte 2
beskikkede advokat, advokat Morten Bjerregaard Nielsen, fastsættes til 30.000
kr. med tillæg af moms, som betales af statskassen.

Advokat Morten Bjerregaard Nielsen har kæret afgørelsen med påstand om
principalt, at han tillægges et salær på ikke under 400.000 kr. med tillæg af
moms, subsidiært at han tillægges et salær efter landsrettens skøn, som er bety-
deligt højere end fastsat af byretten, mere subsidiært at sagen hjemvises til by-



2

retten med henblik på fastsættelse af et salær, som er betydeligt højere end op-
rindeligt fastsat af byretten.

Til støtte for påstanden har advokat Morten Bjerregaard Nielsen navnlig gjort
gældende, at sagens værdi udgør over 21 mio. kr., og at der udover sagens vær-
di skal henses til ansvaret forbundet med sagen, arbejdets omfang, sagens ka-
rakter og kompleksitet samt det opnåede resultat. Til støtte for den mere subsi-
diære påstand om hjemvisning er det gjort gældende, at byrettens afgørelse ik-
ke er begrundet, herunder at retten ikke har forholdt sig til salæranmodning af
8. december 2020.

Byretten har ikke haft bemærkninger til kæremålet.

Landsretten afsagde

K E N D E L S E

Efter de foreliggende oplysninger har sagsøgeren, Foreningen Hellerup Finans
Investor, under sagens behandling ved byretten oplyst, at sagen er uden økono-
misk værdi, og der er betalt retsafgift i overensstemmelse hermed.

På baggrund heraf og efter de foreliggende oplysninger om arbejdets omfang
samt sagens karakter og forløb finder landsretten ikke grundlag for at forhøje
det tilkendte salær.

T H I  B E S T E M M E S :

Byrettens afgørelse stadfæstes.

Sagen sluttet.